Koördinate 52°23′18″N 13°30′17″O﻿ / ﻿52.38833°N 13.50472°O﻿ / 52.38833; 13.50472
Stigting 1242 (eerste verwysing)
- Totaal 81,57 vk km
- Totaal (31 Desember 2018) 15 472
- Bevolkingsdigtheid 190/vk km
Burgemeester Dr. Udo Haase (AFE)
Amptelike Webwerf Schönefeld
Schönefeld is 'n munisipaliteit in die administratiewe distrik Dahme-Spreewald van die Duitse deelstaat Brandenburg, bestaande uit ses stadsdele met sewe bewoonde stadsbuurte en twee gehuggies. Die Berlyn-Brandenburg Internasionale Lughawe, wat tans in aanbou is (en na verwagting in 2020 geopen sal word, en die Lughawe Berlyn-Schönefeld is binne die munisipaliteit se grense geleë.
In die stadsdeel Waltersdorf het 'n uitgestrekte kleinhandelsentrum ontstaan wat onder meer op meubels fokus. Die teikengroep is klante uit Dahme-Spreewald en aangrensende Brandenburgse administratiewe distrikte, maar ook uit die nabygeleë uitgestrekte woongebiede van Suidoos-Berlyn met enkelgesinshuise soos Bohnsdorf
Die snelwegwisselaar Schönefelder Kreuz maak deel uit van die kringpad-snelweg om Berlyn. Hier kruis die snelpaaie (A) en Europaroetes (E) A10, A13, A113, E30, E36 en E55
Die munisipaliteit het sy naam aan die lughawe Berlyn-Schönefeld verleen. Dit sal teen 2020 deur die nuwe moderne lughawe Berlyn-Brandenburg (BER) vervang word
Die nuwe BER-lughawe in 2019. BER sal as streekslughawe vir die Duitse hoofstad en die omliggende deelstaat Brandenburg fungeer. Die grootste en belangrikste spilpunt vir oorsese aankomste en vertrekke, insluitende roetes vanaf en na Suid-Afrika en Namibië, is Frankfurt am Main
Naas die lughawe is sakegebiede en kleinhandelsentra die belangrikste bron van inkomste vir die munisipaliteit. Tans ontstaan 'n nuwe sorteersentrum vir die aanlyn-winkelreus Amazon, Inc. se Duitse filiaal in Schönefeld. In die aanleg met 100 werkgeleenthede, wat digby die nuwe lughawe geleë is en na verwagting in die najaar van 2019 ingewy sal word, sal pakkette uit die Europese logistiek-netwerk van Amazon gesorteer en van hier na die distribusiesentra vervoer word.
↑ rbb24.de, 14 Mei 2019: Neues Sortierzentrum am zukünftigen BER - Amazon feiert Richtfest in Schönefeld. Besoek op 17 September 2019
Ontsluit van "https://af.wikipedia.org/w/index.php?title=Schönefeld&oldid=2041552"
Die bladsy is laas op 17 September 2019 om 16:43 bygewerk.